**Együttműködési megállapodás   
az iskolai közösségi szolgálat  
közös lebonyolításáról**

|  |  |
| --- | --- |
| amelyet egyrészről | iskola: **Eötvös József Evangélikus Gimnázium, Egészségügyi Technikum és Művészeti Szakgimnázium** |
|  | székhely: **9400, Sopron, Deák tér 51.** |
|  | képviselő: **Gottschling Gábor, főigazgató** |
|  | OM-azonosító: **030705** |
|  | a továbbiakban: Iskola |
|  |  |
| másrészről | név: |
|  | székhely: |
|  | képviselő: |
|  | a továbbiakban: **Szervezet** |
|  | a továbbiakban együtt: **Felek** |

kötöttek a mai napon, az alábbi feltételekkel:

**1. A megállapodás előzményei, körülményei, célja:**

A Nemzeti köznevelésről szóló 2011. évi CXC törvényben foglaltaknak megfelelően az iskolai közösségi szolgálat megszervezésében a Felek, az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

**2. Az Iskola kötelezettségei, vállalásai:**- Tájékoztatja az intézmény tanulóit a Szervezet által biztosított lehetőségekről.  
- Szervezi és koordinálja a tanulók jelentkezését a Szervezetben történő közösségi szolgálat teljesítésével kapcsolatban.

- Vállalja, hogy a megállapodás szerinti létszámú diákcsoportot eljuttatja Szervezethez,

- Vállalja, hogy a felkészítésről egyeztet a Szervezettel, s közös időpontban lehetőséget biztosít a Szervezet számára a felkészítéshez.

- Az Iskola a lehetőséget biztosít a projekt évenkénti közös zárásához.

- A Szervezet által kiállított teljesítésigazolás alapján igazolást állít ki a tanuló részére.

**3. A Szervezet kötelezettségei, vállalásai:**

- Lehetőséget biztosít az általa meghatározott tevékenységi körök tekintetében a közösségi szolgálat végrehajtására.  
- A közösségi szolgálat során a tanulóval munkavégzésre irányuló szerződést nem köt.

- A közösségi szolgálat teljesítéséért juttatást, bérezést, térítést nem biztosít.

- A Szervezet képviselője, az elvégzett munka után, aláírásával és a Szervezet bélyegzősével igazolja az elvégezett munkát, a diákoknak kiadott közösségi szolgálatos naplóba.  
- Az időszaki feladatok előtt, a Szervezet vállalja, hogy időben értesíti az iskola kapcsolattartóját a felmerülő munkákról, időpontjáról és az igényelt diákok létszámáról.  
- A Szervezet, a jelentkezett diákokkal közösen kötelesek jelezni az iskola kapcsolatartójának az elvégzendő feladatok helyét és időpontját, min. 3 nappal a munkavégzés előtt.  
- A Szervezet tudomásul veszi, hogy az iskolai tudta nélkül ledolgozott órák száma és a tájékoztatás hiánya nem számít közösségi szolgálatnak.

- A közösségi szolgálat helyszínén a szolgálattal érintett személy segítése tanítási napokon alkalmanként legkevesebb egy, legfeljebb háromórás, tanítási napokon kívül alkalmanként legkevesebb egy, legfeljebb ötórás időkeretben végezhető.

- A Szervezet vállalja az Iskolával egyeztetett időpontban és helyszínen a tanulók felkészítését a közösségi munkára.

- A Szervezet vállalja, hogy az együttműködéssel járó anyagi terheket, valamint személyi, tárgyi feltételeket biztosítja.

***Továbbá:***

(1) A fogadó szervezet köteles biztosítani:

a) az egészséget nem veszélyeztető és biztonságos tevékenységhez szükséges feltételeket,

b) ha szükséges, pihenőidőt,

c) a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,

d) a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.

(2) Ha a jelen megállapodás másként nem rendelkezik, a fogadó Szervezet gondoskodik a közösségi szolgálati tevékenység ellátása érdekében szükséges utazásról, szállításról, szállásról és étkezésről.

(3) Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelem-felhívási kötelezettségének eleget tett.

(4) A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a fogadó szervezet a tanulótól követelheti kárának megtérítését.

(5) Amennyiben a tanuló bizonyítja, hogy:

a) a testi sérüléséből, illetve egészségkárosodásából eredő kára,

b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.

4. **Az Iskola részéről a program felelőse és kapcsolattartója**

**Czinder Anita**  
elérhetősége: **kozossegi.szolgalat@ejeg.hu**

**5. A Szervezet részéről a program felelőse és kapcsolattartója**

elérhetőségei:

**6. A Szervezet által kínált program, a munkavégzés ismertetése:**

**7. Ellenőrzés** Az iskola kapcsolattartója, a munkafolyamat alatt ellenőrizheti a diákok munkáját és a Szervezet munkakörülményeit.

**8. A Felek elállási, felmondási joga** A Felek a jelen megállapodástól való elállásra vagy a megállapodás azonnali hatályú felmondására jogosultak, ha olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet.

**8.1** A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatók vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

**8.2** A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

**8.3** A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.  
  
**9.** A felek a jelen, négy oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Szervezetnél marad.

Dátum:

|  |  |
| --- | --- |
| ……………………………………. | …………………………………….. |
| az Iskola részéről | a Szervezet részéről |